钦定古今图书集成/明伦汇编/闺媛典/第307卷 > 皇清四十 > 曹鼎光妻吴氏
## 钦定古今图书集成/明伦汇编/闺媛典/第307卷 > 皇清四十 > 曹鼎光妻吴氏

按《信丰县志》：“吴氏，诸生曹鼎光妻。年十七于归，伉俪甚笃。一日方栉，夫戏问曰：‘镜中男子影谁也’？氏正色曰：‘非君而谁，何言之妄也’！” 夫曰：“‘如我死，则别有一男子影矣’。氏恚而矢之。阅二年，夫果死。氏抚棺恸曰：‘君知死期，独不知我心也’？” 乃悬夫像，坐卧其侧，翁姑寻继丧，事伯姒如母。知伯氏贫，日𦈞纑以助给，虽乱离日迫，亦相随不移。卒以忧瘁而没。